Jungtuko „kadangi“ vieta sakinyje

Ar galima sakinį pradėti jungtuku „kadangi“? Taip, galima. Priežasties sakinių (su jungtuku kadangi) dėmenų tvarka yra laisva, bet dažniausiai šalutinis dėmuo eina prieš pagrindinį: Kadangi visi norėjo pamatyti mokslo muziejų, nutarėme keisti ekskursijos maršrutą. Kadangi klausimas akivaizdžiai buvo adresuotas ne tiek man, kiek jo paties mintims, beliko gūžtelėti pečiais. Kadangi jūs neįvykdėte sutarties sąlygų, mes jums nemokėsime. Ji̇s turėjo pailsėti, kadangi buvo pavargęs. Gyventojai nepageidauja atli̇kti vandens tyri̇mų, kadangi ši̇ paslauga yra mokama. 
Ar būtina jungtuką „kadangi“ keisti „nes“ sakinyje: „Visą dieną pjovėme rugius, kadangi trūks plyš norėjome spėti grįžti dar nesutemus“? Nebūtina, nors jungtukas „nes“ būtų kur kas gyvesnis (jungtukas kadangi yra daugiau dalykinės kalbos tekstų žodis). Jungtukas „kadangi“, vartojamas priežasties sakiniui, vertinamas kaip knyginis.

